സാങ്കേതിക തകരാര് കൊച്ചി ലണ്ടന് വിമാനം റദ്ദാക്കി കൊച്ചി: സാങ്കേതിക തകരാര് മൂലം എയര് ഇന്ത്യയുടെ കൊച്ചി ലണ്ടന് പ്രത്യേക വിമാനം റദ്ദാക്കി. നെടുമ്ബാശ്ശേരി വിമാനത്താവളത്തില് നിന്ന് പുറപ്പെടേണ്ട എയര് ഇന്ത്യയുടെ വിമാനമാണ് റദ്ദാക്കിയത്.കുട്ടികളടക്കം 150ലധികം യാത്രക്കാരായിരുന്നു വിമാനത്തില് യാത്ര ചെയ്യേണ്ടിയിരുന്നത്. എന്നാല് വിമാനം റദ്ദാക്കിയതുമായി ബന്ധപ്പെട്ട് വൈകുന്നേരം അഞ്ചര വരെ അധികൃതരുടെ ഭാഗത്ത് നിന്ന് യാതൊരു അറിയിപ്പും ലഭിച്ചില്ലെന്ന് യാത്രക്കാര് പറയുന്നു. ഭക്ഷണമടക്കം കഴിക്കാതെ വിമാനത്താവളത്തില് മണിക്കൂറുകളോളമാണ് യാത്രക്കാര് കാത്തിരുന്നത്.യാത്രക്കാരെ ഹോട്ടലിലേക്ക് മാറ്റും. മുംബൈയില് നിന്നടക്കമുള്ള വിദഗ്ധ സംഘമെത്തി തകരാര് പരിഹരിച്ച ശേഷം മാത്രമേ വിമാനം പുറപ്പെടുകയുള്ളു.